ທ່ານນາຍົກລັດຖະມົນຕີຫວຽດນາມຫງວຽນເຕິ້ນຢຸງ ໄດ້ເປັນປະທານ
ກອງປະຊຸມສະໄໝສາມັນປະຈຳເດືອນ 2
ວັນທີ 2/3, ຢູ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມຫງວຽນເຕິ້ນຢຸງ ໄດ້ເປັນປະທານກອງປະຊຸມສະໄໝສາມັນປະຈຳເດືອນ 2 ແນໃສ່ຕີລາຄາສະພາບການເສດຖະກິດ-ສັງຄົມໃນເດືອນ 2 ແລະ ໃນ 2 ເດືອນຕົ້ນປີ. ທ່ານນາຍົກລັດຖະມົນຕີຫວຽດນາມຫງວຽນເຕິ້ນຢຸງ ໄດ້ເນັ້ນໜັກເຖິງການປະຕິຮູບລະບຽບການບໍລິຫານ, ປົວແປງສະພາບແວດລ້ອມດຳເນີນທຸລະກິດ ແລະ ຍົກສູງຄວາມສາມາດແກ່ງແຍ້ງແຫ່ງຊາດ ແມ່ນປັດໄຈຕັດສິນການເຕີບໂຕຢ່າງມີປະສິດທິຜົນ ແລະ ຍືນຍົງ. ທ່ານນາຍົກລັດຖະມົນຕີຫວຽດນາມຫງວຽນເຕິ້ນຢຸງ ຍັງສະເໜີໃຫ້ຍູ້ແຮງການໂຄສະນາບັນດາຜົນກະທົບໃນວິວັດການເຊື່ອມໂຍງເຂົ້າກັບເສດຖະກິດສາກົນຂອງປະເທດຊາດ ຕິດພັນກັບການເສີມຂະຫຍາຍບົດບາດຕິດຕາມກວດກາ ແລະ ສັງເກດຕີລາຄາສັງຄົມຂອງບັນດາອົງການສື່ມວນຊົນທີ່ມີຕໍ່ບັນຫາທີ່ພົ້ນເດັ່ນໃນຊີວິດການເປັນຢູ່.
(ແຫຼ່ງຄັດຈາກ VOV)